U Alla qal mit-trab li ġabar w għaġen 'Ej nagħmlu l-bniedem b'xebh u xbieha tagħnal' u l-bniedem sar u żdied u mela d-dinja, u tgħallem jgħid xi kelma: ''Jien kont trab bla setgħa, mingħajr jedd, bla ebda ħila fil-ħajja tal-ħolqien; jien issa bniedem, tal-ħlejjaq kollha sid; issa fil-fehma m'hemm jixbah xejn 'il-ħjiel ta' moħħi; f'idi is-saħħa ta' kull driegħ; mill-ħidma tiegħi il-ġmiel u l-kobor ta' kull frotti' U raqad il-lejl tas-snin li raw ix-xemx mitfija. Ħolom il-bniedem tul il-lejl li kollox mill-kaos ta' kull taħwid ħallieqi ġej, mnejn bdew il-ħwejjeġ jieħdu għamla w żina: u ħass fil-ħolma l-garr tal-iġsma jgerrbu, sakemm ingħażlu minn xulxin u trawwmu. Iżda ara f'daqqa jqajmu ħmar-il-lejl, u xtaq bħalkieku jgħajjat: 'Kemm hi sbejħal xi ġmiell x'bhima tal-għaġebl … Mit-taħwid tal-kaos etern inħolqot dix-Xadinal…' U l-għaġeb seħħ; u baqa' joħlom sieket bil-għażla tal-ħajjiet, bit-tnissil kollu ta' ħajja m'n oħra, sa ma ra jitrawwem, u kont se. ngħid, jixxettel lilu nnifsu, Hawnhekk il-bniedem għab; u bdew ix-xhieda ta' kliem il-moħħ li kexkex l-art bi ħsiebu: U tbikkmu l-ġnus, għax semgħu l-karba thedded: 'Trab kont u trab issirl…' lum m'għadux il-ħolm ta' żmien il-għama, għax Kristu saltan għoxrin seklu fostna. llum mis-Sewwa jaqleb min irid. Għalhekk m'hix ħolma jekk l-Ewropa tħaddan tagħlim id-dlam mill-ġdid. llum kull ħtija mir-rieda jew mill-ħsieb, kull għilt min-nasba ta' ftit bnedmin li saru trab f'ħajjithomi Kulħadd irid is-sewwa: ħadd ma jagħmlu il-ġewwa minn ġo' fih. fil-kliem: fir-ruħ pagani w fariżej. Ix-xebba w iż-żagħżugħ, il-mara u r-raġel, u kont se' ngħid is-soru w il-qassis m'għadhomx fil-biża' ta' Min jara s-sewwa fil-qalb u mhux fil-kliem: Imħabba ħielsa fiż-żgħażagħ forsi li jitqarbnu tfisser mibegħda lejn xulxin; trobbija bierda minn ġenituri ta' bla sawt nifhimha tfixxkil fil-ħajja tal-ulied; qdusija għarwiena minn kull mistiċiżmu hi ħajja ta' nisa twajba, mhux t'għarajjes Kristu li jgħixu għaliH u għaliH biss. Erġajna għall-ħolm waħxi tad-dlam u tat-taħwidl U l-bniedem qal mit-trab li reħa minnu: 'Ej nagħmlu Alla b'xebh u xbieha tagħnal'